cyanic-selkie/wikianc huggingface dataset:
Η είδηση μιας απαγωγής
Το ιστορικό
Η πρώτη απαγωγή που ανοίγει και το ξέσπασμα απαγωγών εκείνης της περιόδου, έγινε στις 30 Αυγούστου 1990 ήταν της Ντιάνα Τουρμπάι, (Diana Turbay), διευθύντρια του δελτίου ειδήσεων της τηλεόρασης Cripton, του περιοδικού Hoy&Hoy και κόρη του πρώην προέδρου της Δημοκρατίας και αρχηγού του Φιλελεύθερου Κόμματος της χώρας, Χούλιο Σέσαρ Τουρμπάι (Julio César Turbay). Υποσχόμενοι ένα πολύ ενδιαφέρον ρεπορτάζ για τους αντάρτες, στη Ντιάνα την κατάφεραν να ξεκινήσει με την ομάδα της για έναν προορισμό 160 χλμ. μακριά από τη Μπογκοτά. Μαζί με την Τουρμπάι απήγαγαν επίσης και τα μέλη του συνεργείου της: την συντάκτρια του δελτίου ειδήσεων Ασουσένα Λιέβανο (Azucena Liévano), τον συντάκτη Χουάν Βίτα (Juan Vitta), τους κινηματογραφιστές Ρίτσαρντ Μπεσέρα, (Richard Becerra) και Ορλάντο Ασεβέδο (Orlando Acevedo), και τον γερμανό δημοσιογράφο Χέρυ Μπους (Hero Buss).
Δεκαεννιά μέρες αργότερα, στις 18 Νοέμβρη 1990 απήγαγαν τη Μαρίνα Μοντόγια (Marina Montoya), μια γυναίκα 64 χρόνων, μητέρα του Λουίς Γκιγιέρμο Πέρες Μοντόγια, διοικητικό στέλεχος της «Kodak» Κολομβίας και  αδερφή του Χερμάν Μοντόγια (German Montoya),  ιθύνων νου  της επίθεσης εναντίον των λαθρεμπόρων που εξαπέλυσε η προηγούμενη κυβέρνηση του Βιργίλιο Μπάρκο Βάργας (Virgilio Barco Vargas) από τη θέση του Γραμματέα της Προεδρίας. αργότερα την ίδια ημέρα, 18 Νοεμβρίου του 1990 απήγαγαν και τον Φρανσίσκο Σάντος (Francisco Santos), αρχισυντάκτη της μεγαλύτερης εφημερίδας της Κολομβίας, "El Tiempo".
Γρήγορα έμαθαν ότι όλες τις απαγωγές τις έκαναν οι λεγόμενοι Εκδόσιμοι (Los Extraditables), Καρτέλ Μεδεγίν και πιο συγκεκριμένα ο Πάμπλο Εσκομπάρ, με σκοπό να εκβιάσουν την κυβέρνηση και να πετύχουν την επίσημη δέσμευσή της στο μη έκδοσή τους στις ΗΠΑ, αφού πίστευαν ότι ήταν καλύτερα ένας τάφος στην Κολομβία παρά ένα κελί στις Η.Π.Α.
Την πορεία αυτών των γεγονότων από την απαγωγή της Ντιάνα Τουρμπάι μέχρι την απελευθέρωση και της τελευταίας ομήρου της Μαρούχα Πατσόν 6 μήνες αργότερα, παρακολουθεί αυτό το βιβλίο.
Βουνό Κυθήρων
Το Βουνό είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 17 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Παλαιά πολωνική γλώσσα
Η παλαιά πολωνική γλώσσα (πολωνικά: język staropolski) είναι η περίοδος στην ιστορία της πολωνικής γλώσσας μεταξύ του 10ου και του 16ου αιώνα, ακολουθούμενη από τη μέση πολωνική γλώσσα.
Ιστορία
Η πολωνική γλώσσα άρχισε να αλλάζει μετά το βάπτισμα της Πολωνίας, το οποίο προκάλεσε εισροή λατινικών λέξεων, όπως kościół «εκκλησία» (λατινικά: castellum, «κάστρο»), anioł «άγγελος» (λατινικά: angelus). Πολλές από αυτές δανείστηκαν μέσω της τσεχικής γλώσσας, η οποία επίσης επηρέασε την πολωνική γλώσσα εκείνη την εποχή (εξ ου και π.χ. το wiesioły «χαρούμενο, εύθυμο» μεταμορφώθηκε στο σύγχρονο πολωνικό wesoły, με τα αρχικά φωνήεντα και τα σύμφωνα του τσεχικού veselý). Επίσης, σε μεταγενέστερους αιώνες, με την έναρξη των πόλεων που βασίζονταν στο γερμανικό δίκαιο (δηλαδή, τα λεγόμενα Δικαιώματα του Μαγδεβούργου), οι αστικές και νομικές λέξεις της μέσης υψηλής γερμανικής γλώσσας φιλτραρίστηκαν στα παλαιά πολωνικά. Γύρω στον 14ο ή 15ο αιώνα, ο αόριστος και ο παρατατικός έγιναν ξεπερασμένοι. Τον 15ο αιώνα ο δυϊκός αριθμός έπεσε σε αχρηστία, εκτός από μερικές σταθερές εκφράσεις (παροιμίες, ρητά). Σε σχέση με τις περισσότερες άλλες ευρωπαϊκές γλώσσες, ωστόσο, οι διαφορές μεταξύ της παλιάς και της σύγχρονης πολωνικής είναι συγκριτικά μικρές. Η πολωνική γλώσσα είναι κάπως συντηρητική σε σχέση με άλλες σλαβικές γλώσσες. Τούτου λεχθέντος, οι σχετικά μικρές διαφορές μεταξύ της παλιάς και της σύγχρονης πολωνικής γλώσσας δεν είναι αξιοσημείωτες, δεδομένου ότι τα χρονολογικά στάδια άλλων ευρωπαϊκών γλωσσών με τα οποία συμβάδισε η παλιά πολωνική δεν είναι γενικά πολύ διαφορετικά από τα μοντέρνα στάδια και πολλά από αυτά έχουν ήδη επισημανθεί ως «πρώιμα σύγχρονα». Η παλιά πολωνική περιλαμβάνει κείμενα που γράφτηκαν τόσο αργά όσο η Αναγέννηση.
Ορθογραφία
Η δυσκολία που οι μεσαιωνικοί αντιγραφείς είχαν να αντιμετωπίσουν στην προσπάθεια να κωδικοποιήσουν τη γλώσσα ήταν η ανεπάρκεια του λατινικού αλφαβήτου σε ορισμένους ήχους της πολωνικής γλώσσας, όπως για παράδειγμα τα cz, sz. Έτσι, η παλιά πολωνική δεν έχει τυπική ορθογραφία. Ένα γράμμα θα μπορούσε να δώσει αρκετούς ήχους - π.χ. το s μπορεί να διαβαστεί ως s, sz ή ś. Η γραφή λέξεων ήταν σχεδόν απολύτως σύμφωνη με την ορθογραφία των λατινικών, για παράδειγμα. Bichek - Byczek, Gneuos - Gniewosz, κ.λπ..
Πρώτη γραπτή πρόταση
μικρογραφία| «Day, ut ia pobrusa, a ti poziwai», με κόκκινο χρώμα. Το Βιβλίο του Χενρίκουφ (πολωνικά: Księga henrykowska, λατινικά: Liber fundationis claustri Sancte Marie Virginis in Heinrichau) περιέχει την πρώτη γνωστή πρόταση γραμμένη στην πολωνική γλώσσα: Day, ut ia pobrusa, a ti poziwai (αρχικά προφερόταν ως: Daj, uć ja pobrusza, a ti pocziwaj, σύγχρονα πολωνικά: Daj, niech ja pomielę, a ty odpoczywaj ή Pozwól, że ja będę mielił, a ty odpocznij, δηλαδή: «Άφησε με, θα αλέσω και εσύ ξεκουράσου»), γραμμένο γύρω στο 1270.
Ο μεσαιωνικός καταγραφέας αυτής της φράσης, ο Κιστερκιανός μοναχός Πέτρος του Μοναστηριού του Χενρίκουφ, σημείωσε ότι «Hoc est in polonico» («Αυτό είναι στα πολωνικά»).
Παρκοσόβιτς
Περίπου το 1440, ο Γιάκουμπ Παρκοσόβιτς, καθηγητής του Γιαγκιελόνιου Πανεπιστημίου, προσπάθησε να κωδικοποιήσει το πολωνικό αλφάβητο. Έγραψε το πρώτο κομμάτι για πολωνικούς ορθογραφικούς κανόνες (στα λατινικά) και το ρήμα Obiecado (στα πολωνικά). Η μεταρρύθμιση συνίστατο στην εισαγωγή στρογγυλών και μη στρογγυλοποιημένων γραμμάτων σχετικά με τη διάκριση μεταξύ σκληρών και μαλακών (ουρανικών) συμφώνων. Περιείχε επίσης συγχώνευση διπλών φωνηέντων σε μακρύ φωνήεν, για παράδειγμα: aa - / aː /. Η πρόταση του Parkoszowic δεν εγκρίθηκε και οι θεωρητικές του έννοιες δεν είχαν ακόλουθους.
Φωνητική
Με την πάροδο των αιώνων η προφορά της παλιάς πολωνικής γλώσσας υπέστη πολλές τροποποιήσεις. Παρακάτω είναι μόνο τα πιο βασικά.
Ταμπούκ
Η Ταμπούκ (αραβικά: تَبُوْك) είναι η πρωτεύουσα της Επαρχίας Ταμπούκ στη βορειοδυτική Σαουδική Αραβία. Έχει πληθυσμό 667.000 κατοίκους (από το 2021). Βρίσκεται κοντά στα σύνορα Ιορδανίας-Σαουδικής Αραβίας και στεγάζει τη μεγαλύτερη αεροπορική βάση στη χώρα.
Παλαιά πολωνική γλώσσα
Παράδειγμα
* Η εισαγωγή στο Ο Θρύλος του Αγίου Αλεξίου, του 15ου αιώνα.
Ταμπούκ
Το 1950, η Ταμπούκ είχε πληθυσμό 12.000 κατοίκους. Μέχρι το 2021, ο αριθμός αυτός είχε αυξηθεί σε 667.000.
Παλαιά πολωνική γλώσσα
Παραπομπές
Κατηγορία:Πολωνική γλώσσα Κατηγορία:Μεσαιωνικές γλώσσες Κατηγορία:Εξαφανισμένες σλαβικές γλώσσες
Ταμπούκ
Εξωτερικοί σύνδεσμοι
Κατηγορία:Επαρχιακές πρωτεύουσες της Σαουδικής Αραβίας
Αντίπαπας Βενέδικτος ΙΔ΄
Με το όνομα Βενέδικτος ΙΔ΄ αναφέρονται δύο αντίπαπες του 15ου αι.: Ο Μπερνάρ Γκαρνιέ έγινε αντίπαπας από το 1424 ως το π. 1429 που απεβίωσε. Ο Ζαν Καριέ έγινε αντίπαπας π. το 1430 ως το 1433 που παραιτήθηκε. Υποστηρίχθηκαν από μία μικρή μερίδα της Εκκλησίας.
Ο Μπερνάρ Γκαρνιέ ως Βενέδικτος ΙΔ΄
Από το 1394 (αντι)πάπας στην Αβινιόν ήταν ο Βενέδικτος ΙΓ΄. Ήταν η περίοδος του Δυτικού Σχίσματος (1378-1417)· το 1417 η Σύνοδος στην Κωνσταντία εξέλεξε νέο πάπα τον Μαρτίνο Ε΄ και απαίτησε από τον Βενέδικτο ΙΓ΄ να παραιτηθεί. Αυτός όμως δεν παραιτήθηκε και παραμένοντας στο κάστρο της Peñíscola στη Βαλένθια διατηρούσε υποστηρικτές. Απεβίωσε το 1423, αλλά μία ημέρα πριν έχρισε τέσσερις καρδιναλίους πιστούς σε αυτόν για να εκλέξουν νέο (αντι)πάπα. Τρεις από αυτούς εξέλεξαν διάδοχό του τον Κλήμη Η΄. Ο τέταρτος καρδινάλιος, ο Ζαν Καριέ αρχιδιάκονος του Ροντέζ (κοντά στην Τουλούζη), εξέλεξε μόνος του τον υπεύθυνο του διακονικού (sacristan) Μπερνάρ Γκαρνιέ ως (αντι)πάπα με το όνομα Βενέδικτος ΙΔ΄.
Ο Ζαν Καριέ ως Βενέδικτος ΙΔ΄
Ο Μπερνάρ Γκαρνιέ διεξήγε μυστικά το αξίωμά του, γι' αυτό είναι γνωστός ως ο κρυφός πάπας: ο κόμης του Αρμανιάκ σε μία επιστολή του στην Ιωάννα της Λωρραίνης αναφέρει, ότι μόνο ο Ζαν Καριέ ήξερε τη θέση του Μπερνάρ Γκαρνιέ. Όταν ο Μπερνάρ Γκαρνιέ απεβίωσε το 1429, ο Ζαν Καριέ εξέλεξε το 1430 τον εαυτό του ως νέο (αντι)πάπα με το ίδιο όνομα: Βενέδικτος ΙΔ΄. Το 1433 ο Κλήμης Η΄ τον συνέλαβε και τον φυλάκισε στο κάστρο της Φουά, όπου απεβίωσε το 1437.
Κατηγορία:Αντίπαπες Κατηγορία:Επίσκοποι του 15ου αιώνα
1141 Μπομία
Η Μπομία (Bohmia) είναι ένας μικρός αστεροειδής, που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,141. Ανακαλύφθηκε το 1930 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή της Γερμανίδας ευεργέτριας Μπομ-Βαλτς (Bohm-Walz), η οποία δώρισε ένα κατοπτρικό τηλεσκόπιο στο Αστεροσκοπείο της Χαϊδελβέργης.
Φυσικά χαρακτηριστικά
Η μέση διάμετρος της Μπομίας εκτιμάται σε 9,5 χιλιόμετρα. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,054. Είναι άγνωστο αν και με ποια περίοδο περιστρέφεται η Μπομία γύρω από τον εαυτό της.
Γερακάρι Κυθήρων
Το Γερακάρι είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 9 κατοίκους.
1141 Μπομία
Εξωτερικοί σύνδεσμοι
Μπομια
1142 Αιτωλία
Φυσικά χαρακτηριστικά
Τα φυσικά χαρακτηριστικά της Αιτωλίας είναι άγνωστα.
Εξωτερικοί σύνδεσμοι
Αιτωλια
Γουδιάνικα Κυθήρων
Τα Γουδιάνικα είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 36 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Dheepan
Dheepan: Ο άνθρωπος χωρίς πατρίδα (πρωτότυπος τίτλος: Dheepan, Ντιπάν) είναι ο τίτλος γαλλικής δραματικής ταινίας, παραγωγής 2015, σε σκηνοθεσία και σενάριο του Ζακ Οντιάρ. Είναι εν μέρει εμπνευσμένη από τα Περσικά γράμματα του Μοντεσκιέ. Με πρωταγωνιστή τον συγγραφέα και πολεμιστή σε παιδική ηλικία των τίγρεων του Ταμίλ Τζεσουθάσαν Αντονιθάσαν, η ταινία περιγράφει την ιστορία τριών προσφύγων Ταμίλ που εγκαταλείπουν την παραδομένη στον εμφύλιο πόλεμο Σρι Λάνκα και μεταναστεύουν στη Γαλλία ελπίζοντας να ξαναφτιάξουν τις ζωές τους. Η ταινία κέρδισε τον Χρυσό Φοίνικα στο Φεστιβάλ Καννών 2015.
Πλοκή
Ο Sivadhasan (Τζεσουθάσαν Αντονιθάσαν) είναι πολεμιστής των «τίγρεων του Ταμίλ» κατά τη διάρκεια των τελευταίων ημερών του εμφύλιου πολέμου στη Σρι Λάνκα. Όταν οι πολεμικές συγκρούσεις σταματούν, βρίσκεται στην πλευρά των ηττημένων. Αναγκάζεται να μετακινηθεί σε ένα καταυλισμό προσφύγων και αποφασίσει να μεταναστεύσει στη Γαλλία για να κάνει μια καινούργια αρχή στη ζωή του. Προκειμένου όμως να εξασφαλίσει πολιτικό άσυλο, πρέπει να σκαρφιστεί μια πειστική ιστορία. Αποκτά το διαβατήριο ενός νεκρού ανθρώπου, του Ντιπάν (Dheepan), και με τη Γιαλίνι (Kalieaswari Srinivasan) και ένα εννιάχρονο κορίτσι, την Ιλαγιάλ (Claudine Vinasithamby), παριστάνοντας την οικογένεια επιβιβάζονται σε ένα πλοίο με προορισμό το Παρίσι. Όταν φτάνουν, ο Sivadhasan βρίσκει δουλειά ως καθαριστής σε πολυκατοικία και αρχινά να χτίζει μια καινούργια ζωή στο Le Pré-Saint-Gervais, νοτιοανατολική συνοικία του Παρισιού, που τελικά φαίνεται να είναι μια άλλη περιοχή συγκρούσεων για αυτόν.
Υποδοχή
Η ταινία κέρδισε τον Χρυσό Φοίνικα στο Φεστιβάλ Καννών του 2015. Μετά την απονομή, ο Ζακ Οντιάρ δήλωσε: «Το να μου απονέμουν ένα βραβείο οι αδερφοί Κοέν είναι κάτι το πολύ ξεχωριστό. Είμαι πολύ συγκινημένος».
Σύμφωνα με τον κριτικό Andrew Pulver, «ίσως δεν είναι η πιο άμεσα ξεσηκωτική ταινία του σκηνοθέτη, αλλά με το υποεκτιμημένο ύφος της είναι μια πολύ δυνατή δουλειά». Σχολιάζοντας την ταινία, ο κριτικός Jason Gorber σημειώνει ότι πέρα από την περιγραφή των εμπειριών και της προσαρμογής των προσφύγων, η ταινία «είναι επικριτική χωρίς να επιδιώκει να διδάξει, και το μήνυμά της για το ανθρώπινο πνεύμα και πώς δεσμοί αγάπης μπορούν να ανθίσουν με τους πιο εκπληκτικούς τρόπους, είναι εξαιρετικά συγκινητικό». Η εφημερίδα The Independent την αποκάλεσε «μια ριζοσπαστική και εκπληκτική ταινία που γυρίζει ανάποδα την κοινότοπη αντίληψη για τους πρόσφυγες».
Εξωτερικοί σύνδεσμοι
Κατηγορία:Ταινίες του 2015 Κατηγορία:Γαλλικές δραματικές ταινίες Κατηγορία:Νικητές Χρυσού Φοίνικα Κατηγορία:Ταινίες με θέμα τη μετανάστευση Κατηγορία:Γαλλικές αστυνομικές ταινίες Κατηγορία:Ταινίες γυρισμένες στη Γαλλία Κατηγορία:Ταινίες γυρισμένες στην Ινδία Κατηγορία:Ταινίες γυρισμένες στην Αγγλία
Πλατανότοπος Καβάλας
Ο Πλατανότοπος (μέχρι το 1926 Ισερλή, Ισιρλί ή Εσιρλί) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 584 κατοίκους. Βρίσκεται σε υψόμετρο 250 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Πλατανότοπου. Η οικονομία του χωριού βασίζεται στη γεωργία και στην κτηνοτροφία. Στο χωριό λειτουργεί ελαιοτριβείο, οινοποιείο, τσιπουράδικο και λατομείο μαρμάρων.
Στη θέση Πλατανόρεμα στο Παγγαίο, 1,7 χιλιόμετρα βόρεια του χωριού εντοπίστηκαν σε σπήλαιο κεραμική προϊστορικών - ιστορικών χρόνων. Βόρεια του σπηλαίου βρίσκεται λαξευτός υδαταγωγός αρχαίου υδραγωγείου. Στη θέση Λάκκος Τσιφλίκι, δυτικά του χωριού, υπάρχει ποδαρικό υδατογέφυρας αρχαίου υδραγωγείου. Γύρω από το παλιό χωριό Τρίτα (Τσιφλίκι) στο Παγγαίο, 2 χλμ Δ-ΒΔ του Πλατανότοπου, υπάρχουν πολλοί αρχαιολογικοί χώροι. Δυτικά εντοπίστηκε επιγραφή θεάς Αλμωπίας σε βράχο, βορειοανατολικά ίχνη αρχαίας λατόμευσης, νοτιοδυτικά, νεκροταφείο κιβωτιόσχημων και λακκοειδών τάφων οι οποίοι έχουν συλληθεί, και στα νότια κεραμική ρωμαϊκής περιόδου.
Μέχρι την ανταλλαγή πληθυσμών το 1923, είχε μόνο πληθυσμό μουσουλμάνων, περίπου 400 κατοίκους, ενώ μετά την ανταλλαγή πληθυσμών, στον Πλατανότοπο εγκαταστάθηκαν 67 οικογένειες.
Παραπομπές
Κατηγορία:Δήμος Παγγαίου Κατηγορία:Χωριά του νομού Καβάλας
Κατοικήσιμη ζώνη
Περιστασιακά, μπορεί να εμφανιστούν επικαλυπτόμενες γαλαξιακές κατοικήσιμες ζώνες. Καθώς σχηματίζεται διπλό αστρικό σύστημα με μηδενική εκκεντρότητα, οι κατοικήσιμες ζώνες γύρω από τα μητρικά αστέρια μπορεί να επικαλύπτονται και να μεγεθύνονται (συνήθως όταν τα δύο αστέρια βρίσκονται στο περίαστρο και λιγότερο συχνά όταν τα άστρα βρίσκονται στο άπαστρον).
Η Περιαστρική Κατοικήσιμη Ζώνη αναφέρεται και ως ζώνη Γκόλντιλοκς (Goldilocks zone) ή ζώνη της Χρυσομαλλούσας.
Στάδιο Μετροπολιτάνο (Μαδρίτη)
Το Στάδιο Μετροπολιτάνο (ισπανικά: Estadio Metropolitano), που αναφέρεται επίσης ως Wanda Metropolitano για εμπορικούς λόγους, είναι στάδιο στη Μαδρίτη της Ισπανίας. Είναι το γήπεδο της Ατλέτικο Μαδρίτης από την περίοδο 2017–18. Βρίσκεται στη συνοικία Ρόσας στην περιοχή Σαν Μπας-Κανιγέχας.
Ονομασία
Το στάδιο ήταν παλαιότερα γνωστό ως «Εστάδιο ντε λα Κομουνιδάδ ντε Μαδρίδ» (Estadio de la Comunidad de Madrid), «Ολυμπιακό Στάδιο της Μαδρίτης» (Estadio Olímpico de Madrid) και πιο συχνά με το προσωνύμιο «Εστάδιο ντε λα Πεινέτα» (Estadio de la Peineta). Τα δικαιώματα ονοματοδοσίας αποκτήθηκαν από την κινεζική εταιρεία Wanda Group. Λόγω των κανονισμών χορηγίας της UEFA, το στάδιο είναι γνωστό στα υλικά μάρκετινγκ της UEFA ως «Στάδιο Μετροπολιτάνο» (Estadio Metropolitano).
Εξωτερικοί σύνδεσμοι
Κατηγορία:Στάδια ποδοσφαίρου στην Ισπανία Κατηγορία:Κτίρια και κατασκευές στη Μαδρίτη Κατηγορία:Ατλέτικο Μαδρίτης
1143 Οδυσσεύς
Ο Οδυσσεύς (Odysseus) είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 7,93. Ανακαλύφθηκε το 1930 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον γνωστό ήρωα της Οδύσσειας και πολεμιστή του Τρωικού Πολέμου.
Φυσικά χαρακτηριστικά
Η μέση διάμετρος του Οδυσσέως εκτιμάται σε 125,6 ± 3,7 χιλιόμετρα. Ο φασματικός τύπος του είναι D, ενώ το γεωμετρικό άλβεδό του είναι 0,0753. Ο Οδυσσεύς περιστρέφεται γύρω από τον εαυτό του μία φορά κάθε περίπου 10 ώρες (Molnar et al. 2008).
Εξωτερικοί σύνδεσμοι
Οδυσσευς
Δόκανα Κυθήρων
Τα Δόκανα είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 18 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Ταγκό (ταινία, 1981)
Το Ταγκό (πολωνικά: Tango) είναι πολωνική animation ταινία μικρού μήκους του 1981, σε σενάριο και σκηνοθεσία του Ζμπίγκνιεφ Ριμπτσίνσκι. Κέρδισε το Όσκαρ Καλύτερης Ταινίας Κινουμένων Σχεδίων Μικρού Μήκους στα 55α Βραβεία Αμερικανικής Ακαδημίας Κινηματογράφου.
Εξωτερικοί σύνδεσμοι
Κατηγορία:Πολωνικές ταινίες Κατηγορία:Πολωνικές ταινίες κινουμένων σχεδίων μικρού μήκους Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους Κατηγορία:Ταινίες του 1981
Υποκαπνισμός
Υποκαπνισμός (Fumigation) είναι μέθοδος ελέγχου παρασίτων (pest control) που γεμίζει πλήρως μια περιοχή με αέρια παρασιτοκτόνα—ή υποκαπνιστικά (fumigants)—για να πνίξει ή να δηλητηριάσει τους επιβλαβείς οργανισμούς που βρίσκονται μέσα. Χρησιμοποιείται για να ελέγξει τους επιβλαβείς οργανισμούς σε κτίρια (δομικός υποκαπνισμός (structural fumigation)), έδαφος, σπόρους και αγροτικά προϊόντα. Χρησιμοποιείται επίσης κατά την επεξεργασία αγαθών προς εισαγωγή ή εξαγωγή για αποτροπή μεταφοράς εισαγόμενων ειδών. Αυτή η μέθοδος επηρεάζει επίσης την ίδια τη δομή, επειδή επηρεάζει οργανισμούς που κατοικούν τη φυσική δομή, όπως διάφορα είδη τερμιτών.
Διαδικασία
Ο υποκαπνισμός περιλαμβάνει γενικά τις ακόλουθες φάσεις: Πρώτον η περιοχή προς απολύμανση καλύπτεται συνήθως για να δημιουργήσει ερμητικά κλειστό περιβάλλον· στη συνέχεια, ελευθερώνεται το υποκαπνιστικό στον χώρο για απολύμανση· έπειτα, ο χώρος παραμένει ως έχει για μια καθορισμένη περίοδο ενώ το αέριο υποκαπνιστικό διαποτίζει τον χώρο και επιδρά σκοτώνοντας κάθε προσβολή στο προϊόν, κατόπιν ο χώρος αερίζεται έτσι ώστε τα δηλητηριώδη αέρια να επιτραπεί να διαφύγουν από τον χώρο και να αποδοθεί ασφαλής στους ανθρώπους.
Στεγανοποιημένος υποκαπνισμός (Tent fumigation (tenting))
Οι τεχνικές δομικού υποκαπνισμού διαφέρουν από κτίριο σε κτίριο, αλλά σε σπίτια ένα ελαστικό κάλυμμα τοποθετείται συχνά πάνω από ολόκληρο το σπίτι, ενώ τα παρασιτοκτόνα απελευθερώνονται στην κενή κατοικία. Αυτή η διαδικασία λέγεται στεγανοποιημένος υποκαπνισμός (tent fumigation ή "tenting"). Το στεγανό κάλυμμα συγκεντρώνει τα δηλητηριώδη αέρια και αποτρέπει τη διαφυγή τους στη γειτονιά. Η διαδικασία μπορεί να πάρει μέχρι μια εβδομάδα ανάλογα με το χρησιμοποιούμενο υποκαπνιστικό, που με τη σειρά του εξαρτάται από τη σοβαρότητα της προσβολής και το μέγεθος του κτιρίου.
Χημικά
Το βρωμομεθάνιο ήταν μεταξύ των πιο πλατιά χρησιμοποιούμενων υποκαπνιστικών μέχρι που η παραγωγή του και η χρήση του περιορίστηκε από το Πρωτόκολλο του Μόντρεαλ (Montreal Protocol) λόγω του ρόλου του στην τρύπα του όζοντος.
Μεταξύ των πλατιά χρησιμοποιούμενων υποκαπνιστικών περιλαμβάνονται:
Ασφάλεια
Ο υποκαπνισμός είναι μια επικίνδυνη εργασία. Γενικά, είναι απαραίτητο ο χρήστης που θα εκτελέσει την εργασία του υποκαπνισμού να έχει επίσημο πιστοποιητικό εκτέλεσης αυτής της διαδικασίας, επειδή τα χρησιμοποιούμενα χημικά είναι τοξικά στις περισσότερες μορφές ζωής, συμπεριλαμβανομένων των ανθρώπων.
Ο αερισμός του χώρου μετά την εργασία είναι κρίσιμη πλευρά του υποκαπνισμού. Είναι σημαντικό να γίνεται η διάκριση μεταξύ της πηγής του αερίου υποκαπνιστικού και του περιβάλλοντος που έχει υποκαπνιστεί. Ενώ το υποκαπνιστικό μπορεί να είναι ασφαλές και εξαντλημένο, ο χώρος θα εξακολουθεί να κρατά το αέριο υποκαπνιστικό μέχρι να αεριστεί.
Εξωτερικοί σύνδεσμοι
Κατηγορία:Παρασιτοκτόνα Κατηγορία:Εντομοκτόνα
BreadTube
Το BreadTube ή LeftTube είναι μια χαλαρή και άτυπη ομάδα δημιουργών περιεχομένου στο διαδίκτυο που δημιουργούν περιεχόμενο βίντεο, συχνά βίντεο δοκίμια και ζωντανές ροές από σοσιαλιστικές, κομμουνιστικές, αναρχικές και άλλες αριστερές προοπτικές. Οι δημιουργοί του BreadTube δημοσιεύουν γενικά βίντεο στο YouTube που συζητούνται σε άλλες διαδικτυακές πλατφόρμες, όπως το Reddit. Οι δημιουργοί του BreadTube έχουν επίσης ζωντανή ροή στο Twitch.
Οι δημιουργοί του BreadTube είναι γνωστό ότι συμμετέχουν σε μια μορφή "αλγοριθμικής αεροπειρατείας". Θα επιλέξουν να επικεντρωθούν στα ίδια θέματα που συζητούν οι δημιουργοί περιεχομένου με τη δεξιά πολιτική. Αυτό επιτρέπει στα βίντεό τους να προτείνονται στο ίδιο κοινό που καταναλώνει δεξιά ή ακροδεξιά βίντεο, και έτσι να εκθέσει ένα ευρύτερο κοινό στις απόψεις τους. Πολλοί δημιουργοί περιεχομένου BreadTube χρηματοδοτούνται μέσω crowdfunding και τα κανάλια συχνά χρησιμεύουν ως εισαγωγή στην αριστερή πολιτική για τους νεαρούς θεατές.
Προέλευση
Ο όρος BreadTube προέρχεται από το The Conquest of Bread του Πιοτρ Κροπότκιν, ένα βιβλίο που εξηγεί πώς να επιτευχθεί ο αναρχοκομμουνισμός και πώς θα λειτουργούσε μια αναρχοκομμουνιστική κοινωνία.
Το ίδιο το φαινόμενο BreadTube δεν έχει ξεκάθαρη προέλευση, αν και πολλά κανάλια BreadTube ξεκίνησαν σε μια προσπάθεια καταπολέμησης του αντικοινωνικού social justice warriors και του alt-right περιεχομένου που απέκτησε έλξη στα μέσα της δεκαετίας του 2010. Μέχρι το 2018, αυτά τα μεμονωμένα κανάλια είχαν σχηματίσει μια διασυνδεδεμένη κοινότητα. Δύο εξέχοντες πρώιμοι BreadTubers ήταν η Lindsay Ellis, η οποία άφησε το Channel Awesome το 2015 για να ξεκινήσει το δικό της κανάλι ως απάντηση στη διαμάχη για το Gamergate και η Natalie Wynn, η οποία ξεκίνησε το κανάλι της ContraPoints το 2016 ως απάντηση στην online κυριαρχία του alt-right στο χρόνος. Σύμφωνα με τον Wynn, οι απαρχές του BreadTube, του alt-right, της μανόσφαιρας και των incels μπορούν να αναχθούν στον Νέο Αθεϊσμό.
Μορφή
Τα βίντεο BreadTube έχουν συχνά υψηλή αξία παραγωγής, ενσωματώνοντας θεατρικά στοιχεία και διαρκούν περισσότερο από τα τυπικά βίντεο του YouTube. Πολλές είναι άμεσες απαντήσεις σε σημεία συζήτησης της δεξιάς. Ενώ τα βίντεο των δεξιών δημιουργών είναι συχνά ανταγωνιστικά προς τους πολιτικούς τους αντιπάλους, οι BreadTubers επιδιώκουν να αναλύσουν και να κατανοήσουν τα επιχειρήματα των αντιπάλων τους, χρησιμοποιώντας συχνά ανατροπή, χιούμορ και «αποπλάνηση». Πολλοί στοχεύουν να απευθυνθούν σε ευρύ κοινό, προσεγγίζοντας ανθρώπους που δεν έχουν ήδη αριστερές απόψεις αντί να "κηρύξουν στη χορωδία". Τα βίντεο συχνά δεν τελειώνουν με ένα σταθερό συμπέρασμα, αντίθετα ενθαρρύνουν τους θεατές να καταλήξουν στα δικά τους συμπεράσματα από το αναφερόμενο υλικό. Καθώς τα κανάλια του BreadTube συχνά επικαλούνται αριστερά και σοσιαλιστικά κείμενα για να ενημερώσουν τα επιχειρήματά τους, αυτό μπορεί να λειτουργήσει ως εισαγωγή στην αριστερή σκέψη για τους θεατές τους.
Τιμητικές αναφορές
Το περιεχόμενο του BreadTube είναι στα Αγγλικά και τα περισσότερα BreadTube προέρχονται από τις Ηνωμένες Πολιτείες ή το Ηνωμένο Βασίλειο. Ο όρος είναι άτυπος και συχνά αμφισβητείται, καθώς δεν υπάρχουν συμφωνημένα κριτήρια συμπερίληψης. Σύμφωνα με το αμερικανικό περιοδικό The New Republic, το 2019, τα πέντε άτομα που αναφέρονται πιο συχνά ως παραδείγματα είναι οι ContraPoints, Lindsay Ellis, Hbomberguy, Philosophy Tube και Shaun, ενώ η Kat Blaque και η Anita Sarkeesian αναφέρονται ως σημαντικές επιρροές. Ο Ian Danskin (γνωστός και ως Innuendo Studios ), Hasan Piker, Vaush, και Destiny  έχουν επίσης περιγραφεί ως μέρος του BreadTube. Αρκετοί από αυτούς τους ανθρώπους έχουν απορρίψει την ετικέτα.
Χρηματοδότηση
Πολλά BreadTubers χρηματοδοτούνται κυρίως από μηνιαίες δωρεές στο Patreon και αρνούνται έσοδα από διαφημίσεις και χορηγίες. Καθώς δεν εξαρτώνται από τέτοιο εισόδημα, οι BreadTubers έχουν μεγαλύτερη ελευθερία να παράγουν κρίσιμο περιεχόμενο.
Ρεσεψιόν
Σύμφωνα με το βρετανικό περιοδικό The Conversation, από το 2021, οι δημιουργοί περιεχομένου του BreadTube «λαμβάνουν δεκάδες εκατομμύρια προβολές το μήνα και αναφέρονται όλο και περισσότερο στα μέσα ενημέρωσης και τον ακαδημαϊκό κόσμο ως μελέτη περίπτωσης για την αποριζοσπαστικοποίηση ». Σύμφωνα με το The Independent, οι σχολιαστές του BreadTube «προσπαθούν, αρκετά επιτυχημένα, να παρέμβουν στην αφήγηση της δεξιάς στρατολόγησης – βγάζοντας τους θεατές από την τρύπα του κουνελιού ή, τουλάχιστον, μετατοπίζοντάς τους σε μια νέα».
Παραπομπές
Κατηγορία:Αριστερά (πολιτική)
Διάλογος του Αφέντη Πολύκαρπου με το Θάνατο
μικρογραφία| Σελίδα τίτλου του Śmierci z Mistrzem dwojakie gadania... (περιέχει το Διάλογο του Αφέντη Πολύκαρπου με το Θάνατο), έκδοση Μάτσεϊ Σάρφενμπεργκ, c. 1542 Ο Διάλογος του Αφέντη Πολύκαρπου με το Θάνατο (πολωνικά: Rozmowa Mistrza Polikarpa ze Śmiercią, λατινικά: De morte prologus, Dialogus inter Mortem et Magistrum Polikarpum) είναι ύστερος μεσαιωνικός διάλογος σε στίχο, που γράφτηκε πιθανώς στις αρχές του 15ου αιώνα. Θεωρείται πλέον ως ένα από τα πιο σημαντικά παραδείγματα μεσαιωνικής ποίησης στην πολωνική γλώσσα.
Ο συγγραφέας του είναι άγνωστος, αλλά αφού ανακάλυψαν την πλήρη, έντυπη έκδοση από το 1542, ορισμένοι ιστορικοί εικάζουν ότι ο Μικόουαϊ Ρέι ξανάγραψε το αρχικό κείμενο για εκτύπωση.
Ένα από τα μοναδικά χαρακτηριστικά του έργου είναι η χρήση του χιούμορ. Ο διάλογος κοροϊδεύει μοναχούς και ιερείς, ξενοδόχους, χοντρές γυναίκες, ανέντιμους γιατρούς και άδικους δικαστές. Το έργο βασίζεται στο λατινικό ποίημα του 12ου αιώνα Dialogus mortis cum homine, και άλλες τέτοιες λατινόφωνες εκδόσεις δημοφιλείς στη μεσαιωνική Ευρώπη.
Εκδόσεις
Η αρχική έκδοση του διαλόγου έχει χαθεί. Αυτό που απομένει είναι ένα ημιτελές αντίγραφο από το c. 1463-1465, που ανήκει στον Μικόουαϊ του Μιζίνιετς (Mikołaj z Mirzyńca). Το τέλος του έργου ήταν γνωστό λόγω της ρωσικής του μετάφρασης του 16ου αιώνα. Έχει 498 γραμμές και παρουσιάζει την καθημερινή ζωή μελών διαφορετικών κοινωνικών τάξεων στην Πολωνία του 15ου αιώνα.
Μια παλαιότερα άγνωστη έντυπη έκδοση του Διαλόγου του Αφέντη Πολύκαρπου με το Θάνατο από το 1542 (Κρακοβία, Μάτσεϊ Σάρφενμπεργκ) ανακαλύφθηκε σε μια από τις ευρωπαϊκές πανεπιστημιακές βιβλιοθήκες. Η ανακάλυψη έγινε από τον καθηγητή Βιέσουαφ Βίντρα από το Ινστιτούτο Πολωνικής Φιλολογίας του Πανεπιστημίου «Άνταμ Μιτσκιέβιτς» στο Πόζναν. Σε αντίθεση με την παλαιότερη γνωστή εκδοχή του διαλόγου από το χειρόγραφο Πουότσκ, αυτό το κείμενο έχει διατηρηθεί ολόκληρο.
Αυτή η ανακάλυψη, με ένα πλήρες πολωνικό κείμενο 918 στίχων, ήταν το πιο σημαντικό γεγονός στην πολωνική γλώσσα και λογοτεχνία για αρκετές δεκαετίες. Η κριτική έκδοση του κειμένου που ανακαλύφθηκε έχει εκδοθεί από τον καθ. Βιέσουαφ Βίντρα και έγινε διαθέσιμο στις 7 Νοεμβρίου 2018.
Κοκκινοχωραφά Μεσσηνίας
Η Κοκκινοχωραφά (επίσημη ονομασία) ή τα Κοκκινοχώραφα (συνηθισμένη αναφορά), είναι πολύ μικρός οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.
Τοποθεσία
Ο οικισμός βρίσκεται νότια των Γαργαλιάνων και απέχει περίπου 3,5 χιλιόμετρα από τις ακτές του Ιονίου Πελάγους. Η απόστασή του οικισμού από τους Γαργαλιάνους είναι περίπου 5 χιλιόμετρα.
Ιστορία
Η Κοκκινοχωραφά είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στην δημοτική κοινότητα Γαργαλιάνων, και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κάτοικοι
Ο πολύ μικρός οικισμός Κοκκινοχωραφά Μεσσηνίας, με βάση την απογραφή του 2011, έχει μόλις 5 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες, καθώς στη περιοχή γύρω από τον οικισμό υπάρχουν πολλοί ελαιώνες.
Κτίρια
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Ελληνικές προεδρικές εκλογές 1985
Στις 17 Μαρτίου πραγματοποιήθηκε ο πρώτος γύρος των έμμεσων προεδρικών εκλογών με τον Χρήστο Σαρτζετάκη να λαμβάνει 178 ψήφους, από τις 200 που απαιτούνταν σε σύνολο 297 βουλευτών, με την υποστήριξη του ΠΑΣΟΚ και του ΚΚΕ. Στις 23 Μαρτίου πραγματοποιήθηκε ο Β' γύρος με τον Σαρτζετάκη να λαμβάνει 185 ψήφους και στις 29 Μαρτίου. Ο Β' γύρος σημαδεύτηκε από την αρπαγή της κάλπης απ' τον Βουλευτή Ιωαννίνων της Νέας Δημοκρατίας, Ελευθέριο Καλογιάννη, ή όπως αποκλήθηκε από τον τύπο, Καλπογιάννη. Στον Γ' γύρο έλαβε 180 ψήφους. Εν τέλει, εξελέγη Πρόεδρος της Δημοκρατίας και ορκίστηκε στις 29 Μαρτίου 1985 με πενταετή θητεία.
Παραπομπές
Κατηγορία:Ελληνικές προεδρικές εκλογές
PhiloSOPHIA
Το περιοδικό philoSOPHIA: A Journal of Transcontinental Feminism (Φιλοσοφία: Περιοδικό του διηπειρωτικούl φεμινισμού) είναι ένα διεθνές, διεπιστημονικό, αναθεωρούμενο και ανά διετία εκδιδόμενο ακαδημαϊκό περιοδικό που καλύπτει θέματα φεμινιστικής θεωρίας και διηπειρωτικής φιλοσοφίας. Δημοσιεύεται από τον εκδοτικό οίκο του κρατικού πανεπιστημίου της Νέας Υόρκης. Αρχισυντάκτριες είναι οι Alyson Cole και Kyoo Lee.
Ιστορία
Το περιοδικό είναι το δημιούργημα της Εταιρείας για τον Ηπειρωτικό Φεμινισμό philoSOPHIA, η οποία ιδρύθηκε στο Τενεσί το 2008 - αρχικά ως Γαλλικός Φεμινισμός Κύκλος - από την Kelly Oliver (Πανεπιστήμιο Vanderbilt) και τη Stacy Keltner (Κρατικό Πανεπιστήμιο Kennesaw). Το περιοδικό πρωτοεκδόθηκε το 2011, μετά το τρίτο ετήσιο συνέδριο της εταιρείας. Ιδρυτές συν-συντάκτριες ήταν οι Elaine Miller και Emily Zakin (Πανεπιστήμιο του Μαϊάμι).
Σύμφωνα με τις ιδρτριες της, η εταιρεία και το περιοδικό πήραν το όνομά τους από τη Σοφία, τη γυναικεία πτυχή του Θεού που έχασε τη χάρη λόγω της αγάπης της για τη γνώση. Το όνομα χρησιμεύει για να δείξει ότι οι γυναίκες που αγαπούν τη φιλοσοφία δεν είναι συμπαθούν απαραίτητα την πατριαρχία.
Παραπομπές
Κατηγορία:Φεμινιστική φιλοσοφία
Τσιριέ
Το Τσιριέ (ιταλικά: Cirié) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Δρυμώνας Κυθήρων
Ο Δρυμώνας ή Δρυμών είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 85 κατοίκους.
Πελασγία
Η Πελασγία (γη των Πελασγών) στην ιστορική γεωγραφία μπορεί να αναφερθεί ως προγενέστερο τοπωνύμιο στην:
Δρυμώνας Κυθήρων
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Πελασγία
Παραπομπές
Κατηγορία:Αρχαία ελληνική γεωγραφία
Ευγένιος Ιωάννης του Σουασόν
O Ευγένιος-Ιωάννης (23 Σεπτεμβρίου 1714 - 23 Νοεμβρίου 1734) από τον Οίκο της Σαβοΐας ήταν ο τελευταίος κόμης του Σουασόν (1729-1734).
Βιογραφία
Ήταν ο μόνος γιος του Θωμά-Εμμανουήλ κόμη του Σουασόν και της Μαρίας-Θηρεσίας του Λήχτενσταϊν, κόρης του Ιωάννη-Αδάμ Α΄ πρίγκιπα του Λίχτενσταϊν.
Το 1729 απεβίωσε ο πατέρας του και τον διαδέχθηκε. Μαζί με τη μητέρα του ήταν και δούκας του Τραπώ (νυν Οπάβα στην Τσεχία). Το 1731 έγινε στην Αυστρία ιππότης στο Τάγμα του Χρυσόμαλλου Δέρατος, όπως ήταν και ο πατέρας του. Νυμφεύτηκε δι' αντιπροσώπου τη Μαρία-Τερέζα δούκισσα της Μάσα (στην Τοσκάνη), αλλά ο Ευγένιος-Ιωάννης απεβίωσε 13 ημέρες αργότερα στο Μανχάιμ της Βάδης. Επειδή ο γάμος δεν ολοκληρώθηκε, κηρύχθηκε άκυρος και η νύφη παντρεύτηκε έπειτα τον Έρκολε Γ΄ δούκα της Μόντενα.
Ήταν ο τελευταίος κόμης του Σουασόν, πόλης της βορειο-ανατολικής Γαλλίας και όταν απεβίωσε ο τίτλος επέστρεψε στο γαλλικό Στέμμα. Το 1772 απεβίωσε και η μητέρα του και το δουκάτο του Τραπώ κληροδοτήθηκε στον Φραγκίσκο-Ιωσήφ Α΄ πρίγκιπα του Λίχτενσταϊν.
Οικογένεια
Το 1734 στην πόλη Μάσα νυμφεύτηκε δι' αντιπροσώπου (by proxy) τη Μαρία Θηρεσία Τσύμπο-Μαλασπίνα, δούκισσα της Μάσσα και πριγκίπισσα της Καρράρα, αλλά ο γάμος δεν ολοκληρώθηκε και ακυρώθηκε.
Πηγές
Κατηγορία:Οίκος της Σαβοΐας Κατηγορία:Κόμητες του Σουασόν
Κλαβιέρε
Το Κλαβιέρε (ιταλικά: Claviere) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Μαύρος φεμινισμός
Ο μαύρος φεμινισμός είναι μια φιλοσοφία που επικεντρώνεται στην ιδέα ότι «οι μαύρες γυναίκες είναι εγγενώς αξιότιμα άτομα, ότι η απελευθέρωση τους είναι μια αναγκαιότητα καθαυτή, όχι ως συμπλήρωμα μιας άλλης απελευθέρωσης, αλλά ως αυτονόητη ανάγκη μας ως ανθρώπινα όντα για αυτονομία».
Η μαύρη φεμινιστική θεωρία υποστηρίζει ότι οι μαύρες γυναίκες χαρακτηρίζονται από μια εντονότερη κατανόηση των αρνητικών επιπτώσεων του σεξισμού, του ρατσισμού και της ταξικής διάκρισης. Επιπλέον, η φυλή, το φύλο και η ταξική διάκριση είναι όλες πτυχές του ίδιου συστήματος ιεραρχίας, δηλαδή της «ιμπεριαλιστικής λευκής καπιταλιστικής πατριαρχίας» και του κακώς εννοούμενου αντρισμού. Λόγω της αλληλεξάρτησής τους, αυτά τα χαρακτηριστικά συνδυάζονται για να δημιουργήσουν κάτι περισσότερο από το να βιώνει κανείς ανεξάρτητα τον ρατσισμό ή τον σεξισμό. Η εμπειρία του να είσαι μαύρη γυναίκα, λοιπόν, δεν μπορεί να κατανοηθεί μονόπλευρα ως εμπειρία του να είσαι μαύρη ή ως εμπειρία του να είσαι γυναίκα, αλλά πρέπει να φωτιστεί μέσω της τομής των αλληλοεπιδρώντων πεδίων, μια ιδέα που επινοήθηκε από την μελετητή νομικής επιστήμης Kimberlé Crenshaw το 1989 για να περιγράψει ότι κάθε ταυτότητα - το να είσαι μάυρη και το να είσαι γυναίκα - θα πρέπει να εξεταστεί ανεξάρτητα, αλλά και ως φαινόμενο αλληλεπίδρασης, ενώ κατανοεί ότι οι τεμνόμενες ταυτότητες εμβαθύνουν και ενισχύουν η μια την άλλη, και δυνητικά οδηγούν σε χειρότερες μορφές ανισότητας.
Η ιδέα του μαύρου φεμινισμού χρησιμοποιήθηκε για πρώτη φορά στις Ηνωμένες Πολιτείες από μαύρες γυναίκες για να διελευκάνει την αλληλεπίδραση της λευκής εξουσίας και της πατριαρχίας και να κατανοήσει τις συγκεκριμένες εμπειρίες των σκλαβωμένων μαύρων γυναικών. Μαύρες ακτιβίστριες και διανοούμενες δημιούργησαν οργανισμούς όπως η Εθνική Ένωση Εγχρώμων Γυναικών (NACW) και το Εθνικό ΣυμβούλιοΝέγρων Γυναικών (NCNW). Ο μαύρος φεμινισμός ξεχώρισε τη δεκαετία του 1960, καθώς το κίνημα των πολιτικών δικαιωμάτων απέκλεισε τις γυναίκες από ηγετικές θέσεις και το κυρίαρχο φεμινιστικό κίνημα εστίασε σε μεγάλο βαθμό την ατζέντα του σε θέματα που επηρέασαν κατά κύριο λόγο τις λευκές γυναίκες της μεσαίας τάξης. Από τις δεκαετίες του 1970 έως το 1980, οι μαύρες φεμινίστριες σχηματίζουν ομάδες που ασχολούνται με το ρόλο των μαύρων γυναικών στον μαύρο εθνικισμό, την απελευθέρωση των ομοφυλόφιλων και τον φεμινισμό δεύτερου κύματος. Στη δεκαετία του 1990, η διαμάχη της Anita Hill έφερε τον μαύρο φεμινισμό στο mainstream. Οι μαύρες φεμινιστικές θεωρίες έφτασαν ένα ευρύτερο κοινό το 2010 ως αποτέλεσμα της εξάπλωσης των social media.
Οι υποστηρίκτριες του μαύρου φεμινισμού θεωρούν ότι οι μαύρες γυναίκες βρίσκονται σε δομές εξουσίας με θεμελιωδώς διαφορετικούς τρόπους από τις λευκές. Στις αρχές του 21ου αιώνα ο όρος " λευκή φεμινίστρια " χρησιμοποιήθηκε για να ασκήσει κριτική στον φεμινιστμό που αποφεύγει ζητήματα ρατσισμού. Οι επικριτές του μαύρου φεμινισμού υποστηρίζουν ότι η διαίρεση των κινημάτων τόσο κατά του ρατσισμού όσο και κατά του σεξισμού αποδυναμώνοει τη δύναμη και των δύο.
Μεταξύ των εννοιών που γεννήθηκαν στα πλαίσια του μαύρου φεμινισμού είναι ο γυναικισμός της Άλις Γουόκερ και ο ιστορικός ρεβιζιονισμός με επίκεντρο τις μαύρες γυναίκες. Οι  Angela Davis, Μπελλ Χουκς, Kimberlé Williams Crenshaw, και Patricia Hill Collins έχουν αναδειχθεί ως κορυφαίων ακαδημαϊκές φιγούρες του μαύρου φεμινισμόυ, ενώ πολλές διάσημες μαύρες έχουν ενθαρρύνει την συζήτηση γύρω από σχετικά θέματα.
Σχετικά βιβλία
Κατηγορία:Φεμινιστική θεωρία
Expanse Studios
Η Expanse Studios είναι ένας πολυεθνικός προγραμματιστής παιχνιδιών διαδικτυακού καζίνο, που ιδρύθηκε το 2017. Ως εταιρεία που επικεντρώνεται στην παραγωγή διαδικτυακών εκδόσεων παιχνιδιών καζίνο, επικεντρώνεται κυρίως στην τύχη και τα τυχερά παιχνίδια για το διαδίκτυο. Στην τεράστια συλλογή του, το Expanse Studios διαθέτει 25 παιχνίδια που κυμαίνονται από κουλοχέρηδες μέχρι μπλάκτζακ, ρουλέτα και βίντεο πόκερ. Αυτά τα παιχνίδια έχουν διαμορφωθεί για επιτραπέζιους και κινητούς περιηγητές, μαζί με εφαρμογές Android και iOS, και είναι κατασκευασμένα με τεχνολογία HTML5.
Συνεργασίες
Από την ίδρυσή του το 2017, το Expanse Studios συνεργάζεται με διαδικτυακά καζίνο σε όλο τον κόσμο, ξεκινώντας από περιφερειακά καζίνο στα Βαλκάνια, προσφέροντας τη γκάμα των παιχνιδιών του σε οργανισμούς όπως το Meridian Tech d.o.o από τη Σερβία. Έχει επίσης καλλιεργήσει ισχυρή συνεργασία στην Ευρώπη με την Meridian Gaming ltd από τη Μάλτα, καθώς και στη Νότια Αμερική, συνεργαζόμενος με την Global Meridian Gaming N.V. από το Περού.
Η Expanse έχει επεκτείνει τις δραστηριότητές της στον υπόλοιπο κόσμο, συνεργαζόμενη με διαδικτυακά καζίνο όπως η Bit Tech ltd από την Τανζανία, η Amazon Betting ltd από τις Σεϋχέλλες, η Supergoal από το Καμερούν και η Fixed Odds Investment από τη Ζάμπια. Μέσα από αυτές τις συνεργασίες, το Expanse Studios προσφέρει παιχνίδια σε παίκτες στην Ευρώπη, τη Νότια Αμερική και την Αφρική.
Προσφορά
Το ευρύ φάσμα προσφορών της Expanse Studios έχει πλέον επεκταθεί σε μεγαλύτερη εστίαση σε νέα και καινοτόμα παιχνίδια καζίνο που περιλαμβάνουν ειδικές κατηγορίες στοιχημάτων. Παιχνίδια όπως το Crazy Horses και το Circus Fever είναι μόνο δύο παραδείγματα αυτού, όπου οι παίκτες μπορούν να ποντάρουν στο γρηγορότερο άλογο ή στον νικητήριο τομέα, αντίστοιχα. Το μεγαλύτερο πλεονέκτημα αυτών των παιχνιδιών είναι ότι καταλαμβάνουν λίγο χώρο σε υπολογιστή ή τηλέφωνο και έχουν χαμηλότερη κατανάλωση διαδικτύου από άλλα, πιο παραδοσιακά παιχνίδια.
Παραπομπές
Κατηγορία:Επιχειρήσεις
1144 Όντα
Η Όντα (Oda) είναι ένας αστεροειδής που περιφέρεται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,889. Ανακαλύφθηκε το 1930 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και της έδωσε ένα παραδοσιακό γερμανικό γυναικείο όνομα.
Φυσικά χαρακτηριστικά
Η μέση διάμετρος της Όντα εκτιμάται σε 57,59 χιλιόμετρα. Ο φασματικός τύπος της είναι D, ενώ το γεωμετρικό άλβεδό της είναι 0,0533. Η Όντα περιστρέφεται γύρω από τον εαυτό της πιθανώς μία φορά κάθε 14,4 ώρες (Behrend 2010).
Εξωτερικοί σύνδεσμοι
Οντα
Μαχαθίρ Μοχάμαντ
Ο Μαχαθίρ μπιν Μοχάμαντ (10 Ιουλίου 1925- ) είναι Μαλαισιανός πολιτικός, οποίος υπηρέτησε ως πρωθυπουργός της Μαλαισίας από τις 10 Μαΐου 2018 ως την 1η Μαρτίου 2020, ενώ είχε διατελέσει στο ίδιο πόστο για 22 χρόνια, από τις 16 Ιουλίου 1981 έως τις 31 Οκτωβρίου 2003. Πρώην μέλος της Ενωμένης Μαλαϊκής Εθνικής Οργάνωσης, ενός από τα μεγαλύτερα κόμματα της Μαλαισίας και σημερινό μέλος της Συμμαχίας της Ελπίδας, ο Μαχαθίρ Μοχάμαντ είναι ένας από τους πολιτικούς με τη μεγαλύτερη επιρροή στην ιστορία της Μαλαισίας.
Αρχικά χρόνια
Ο Μαχαθίρ Μοχάμαντ γεννήθηκε στην Αλόρ Σετάρ, πρωτεύουσα της πολιτείας του Κεντάχ στη Μαλαισία. Την περίοδο της γέννησής του, η Μαλαισία αποτελούσε τμήμα της Βρετανικής Αυτοκρατορίας. Ο Μαχαθίρ Μοχάμαντ είχε ινδική και μαλαισιακή καταγωγή από την πλευρά του πατέρα του, ενώ η μητέρα του είχε αριστοκρατική καταγωγή από μία βασιλική οικογένεια του Κεντάχ. Ο Μαχαθίρ Μοχάμαντ δεν έλαβε αριστοκρατική εκπαίδευση παρόλα αυτά, καθώς η οικογένειά του δε συνδέονταν άμεσα με τη βασιλική οικογένεια. Ο πατέρας του εργαζόταν ως διευθυντής σχολείου, αλλά δεν είχε ισχυρή οικονομική βάση.
Ο Μαχαθίρ ήταν ένας συνεπής και μελετηρός μαθητής με μεγάλη πειθαρχία και μικρό ενδιαφέρον στα αθλήματα. Άρχισε την εκπαίδευσή του το 1930 σε σχολείο αρρένων όπου μαθήτευσε για τρία χρόνια, έως ότου το 1933 κέρδισε μία θέση σε ένα αγγλικό σχολείο, λόγω της άριστης γνώσης των αγγλικών που είχε από μικρή ηλικία. Με την ιαπωνική κατοχή της Μαλαισίας από το 1941 έως το 1945 και το κλείσιμο των σχολείων, ο Μαχαθίρ βγήκε στη βιοπάλη ως πωλητής καφέ και σνακ. Μετά τον πόλεμο, ο Μαχαθίρ τελείωσε τη δευτεροβάθμια εκπαίδευση, έδωσε εξετάσεις το Δεκέμβριο του 1946 και πέρασε στο Πανεπιστήμιο του Εδουάρδου Ζ΄ για να σπουδάσει ιατρική. Μετά την αποφοίτησή του, ο Μαχαθίρ ξεκίνησε να εργάζεται ως γιατρός στις κυβερνητικές υπηρεσίες ώσπου το 1957 επέστρεψε στην Αλόρ Σετάρ προκειμένου να εργαστεί ως ιδιώτης γιατρός. Ο Μαχαθίρ ήταν ένας επιτυχημένος γιατρός στην πόλη του και απέκτησε πολλά χρήματα μέσα από τη δουλειά του, καθώς ήταν ο μόνος Μαλαϊανός γιατρός στη πόλη. Αυτό του επέτρεψε να χτίσει ένα μεγάλο σπίτι, να επενδύσει σε διάφορες επιχειρήσεις και να προσλάβει ένα σοφέρ για να οδηγεί την Pontiac Catalina του.
Αυτός και η Σίτι Χάσμαχ απέκτησαν το πρώτο παιδί τους, την Μαρίνα, το 1957, πριν αποκτήσουν τρία παιδιά και υιοθετήσουν ακόμη τρία τα επόμενα 28 χρόνια. Εκτός από την Μαρίνα, τα υπόλοιπα έξι παιδιά του είναι οι Μιρζάν, Μελίντα, Μοχζάνι, Μουχρίζ, Μαϊζούρα και Μαζάρ.
Πρώιμη πολιτική καριέρα
Ο Μαχαθίρ Μοχάμαντ ήταν πολιτικά ενεργός από το τέλος της ιαπωνικής κατοχής και γενικά είχε υιοθετήσει εθνικιστικές τάσεις, υποστηρίζοντας την ανεξαρτησία της Μαλαισίας από το βρετανικό στέμμα και την παραχώρηση υπηκοότητας μόνο στους πολίτες που ήταν μαλαισιακής καταγωγής. Το 1948 η Μαλαισία πέτυχε την αυτονομία της και ονομάστηκε Ένωση της Μαλαισίας. Ο Μαχαθίρ έγινε μέλος της Ενωμένης Μαλαϊκής Εθνικής Οργάνωσης το 1946 και το 1957 είδε τη Μαλαισία να κερδίζει την ανεξαρτησία της. Ο Μαχαθίρ δεν ήταν υποψήφιος βουλευτής στις πρώτες γενικές εκλογές του 1959, διαφωνώντας με την πολιτική του πρωθυπουργού Τούνκου Αμπντούλ Ραχμάν και για ένα διάστημα σκέφτηκε να εγκαταλείψει την πολιτική του καριέρα. Παρόλα αυτά, στις γενικές εκλογές του 1964 εξελέγη μέλος του κοινοβουλίου, εκπροσωπώντας την Αλόν Σετάρ.
Ο Μαχαθίρ εξελέγη στο κοινοβούλιο σε μία ταραγμένη εποχή για τη Μαλαισία, με την πολιτεία της Σιγκαπούρη με τον μεγάλο κινέζικο πληθυσμό να απαιτεί ολοκληρωτική ανεξαρτησία. Ο Μαχαθίρ διαφώνησε με την προοπτική της ανεξαρτησίας και αποκάλεσε τον πρωθυπουργό της Σιγκαπούρη, Λι Κουάν Γιου "υπερόπτη". Η Σιγκαπούρη αποσχίστηκε από τη Μαλαισία το 1965 και έγινε ανεξάρτητη. Ο Μαχαθίρ έχασε τη θέση του στο κοινοβούλιο στις γενικές εκλογές του 1969, αλλά το ίδιος έτος η Μαλαισία συγκλονίστηκε από άγριες συγκρούσεις μεταξύ της μαλαισιακής και της κινέζικης κοινότητας. Ο Μαχαθίρ διακήρυξε την αντίθεσή του στον πρωθυπουργό Αμπντούλ Ραχμάν και διεγράφη από την Ενωμένη Μαλαϊκή Εθνική Οργάνωση το 1969. Το 1970, ο Μαχαθίρ εξέδωσε το βιβλίο του Το Μαλαισιακό Δίλημμα, το οποίο απαγορεύτηκε από την κυβέρνηση και ο Μαχαθίρ έφτασε κοντά στο να φυλακιστεί.
Ανερχόμενος πολιτικός
Ο Αμντούλ Ραχμάν παραιτήθηκε από την πρωθυπουργία το 1970 και αντικαταστάθηκε από τον Αμπντούλ Ραζάκ Χουσεΐν, ο οποίος ενθάρρυνε τον Μαχαθίρ να επιστρέψει στο κόμμα. Ο Μαχαθίρ επέστρεψε στο κόμμα το 1972 και διορίστηκε γερουσιαστής το ίδιο έτος. Στις γενικές εκλογές του 1974, ο Μαχαθίρ εξελέγη μέλος του κοινοβουλίου, εκπροσωπώντας την Κουμπάνγκ Πάσου και στις 5 Σεπτεμβρίου 1974 διορίστηκε Υπουργός Παιδείας στην κυβέρνηση του Αμπντούλ Ραζάκ. Μία από τις πρώτες του πράξεις ως Υπουργός Παιδείας ήταν να εντείνει τον κυβερνητικό έλεγχο στα πανεπιστήμια, παρά τις σφοδρές αντιδράσεις από τους φοιτητές. Ο Μαχαθίρ συνέχισε να ανελίσσεται και στις 5 Μαρτίου 1976, διορίστηκε Αναπληρωτής Πρωθυπουργός στη νέα κυβέρνηση του Χουσεϊν Ον. Ο Μαχαθίρ δεν είχε μεγάλη επιρροή στον πρωθυπουργό Ον από αυτή τη θέση, αν και το 1978 ανέλαβε και Υπουργός Εμπορίου και Βιομηχανιών. Παρόλα αυτά, όταν ο πρωθυπουργός Ον αποφάσισε να εγκαταλείψει το αξίωμά του το 1981, λόγω της κακής του υγείας, διόρισε αναπάντεχα τον Μαχαθίρ πρωθυπουργό της Μαλαισίας.
Πρωθυπουργός της Μαλαισίας
Ο Μαχαθίρ Μοχάμαντ ανέλαβε Πρωθυπουργός της Μαλαισίας στις 16 Ιουλίου 1981 σε ηλικία 56 ετών και μία από τις πρώτες του πράξεις ήταν να απελευθερώσει 21 πολιτικούς κρατούμενους που κρατούνταν σύμφωνα με το Νόμο Εσωτερικής Ασφάλειας, συμπεριλαμβανομένου του δημοσιογράφου Σαμάντ Ισμαήλ και ένα πρώην αναπληρωτή υπουργό στην κυβέρνηση του Χουσέιν, τον Αμπντουλάχ Αχμάντ, για τον οποίο υπήρχαν υποψίες ότι ήταν υπόγειος κομμουνιστής. Διόρισε τον στενό σύμμαχό του Μούσα Χιτάμ ως αναπληρωτή πρωθυπουργό.
Πρώτα έτη πρωθυπουργίας (1981-1987)
Τα πρώτα δύο χρόνια της πρωθυπουργίας του, ο Μαχαθίρ εφάρμοσε προσεκτικές πολιτικές, ενδυναμώνοντας την ηγεσία του στην Ενωμένη Μαλαϊκή Εθνική Οργάνωση. Το κόμμα του Μαχαθίρ κέρδισε τις γενικές εκλογές του 1982, το πρώτο πολιτικό τεστ του πρωθυπουργού και της κυβέρνησης. Το 1983, ο Μαχαθίρ ξεκίνησε τη σύγκρουση με τη βασιλική εξουσία (Γιανγκ ντι-Περτουάν Αγκόνγκ), τον αρχηγό κράτους της Μαλαισίας, προσπαθώντας να μειώσει τις αρμοδιότητές της, πράγμα το οποίο τελικά κατάφερε μέσα από μεταρρυθμίσεις, οι οποίες μετέτρεψαν τις εξουσίες του βασιλιά απλώς εθιμοτυπικές. Η αιτία ήταν λόγω της περιστροφής είτε στον ηλικιωμένο Ίντρις Σαχ Β΄ του Περάκ ή στον αμφιλεγόμενο Ισκαντάρ του Τζοχόρ. Και οι δύο ήταν ακτιβιστικοί κυβερνήτες των πολιτειών τους και ο Ισκαντάρ είχε καταδικαστεί για ανθρωποκτονία λίγα χρόνια νωρίτερα.
Στην οικονομική πολιτική, ο Μαχαθίρ συνέχισε τη Νέα Οικονομική Πολιτική των προκατόχων του, η οποία σχεδιάστηκε με σκοπό τη βελτίωση της ζωής των φτωχών πολιτών. H κυβέρνηση ιδιωτικοποίησε πολλές υπηρεσίες, αεροπορικές γραμμές και εταιρείες τηλεπικοινωνιών, ενώ έως τα μέσα της δεκαετίας του 1990 ιδιωτικοποιούνταν περίπου 50 εταιρείες και επιχειρήσεις το χρόνο. Η οικονομική πολιτική της κυβέρνησης του Μαχαθίρ Μοχάμαντ γενικά βελτίωσε την κατάσταση των εργαζομένων, αν και οι διαδικασίες πρόσληψης δεν ήταν δημοκρατικές, καθώς πολλά άτομα προσλαμβάνονταν ή όχι με βάση την πίστη τους στο κυβερνών κόμμα. Κατασκευάστηκε επίσης ένα τεράστιο σιδηροδρομικό δίκτυο το οποίο διέσχιζε όλη τη Μαλαισία από το βορρά έως το νότο. Στις γενικές εκλογές του 1986 το κόμμα του Μαχαθίρ επικράτησε με συντριπτική πλειοψηφία, αφήνοντας στην αντιπολίτευση μονάχα μία από τις 84 έδρες του κοινοβουλίου. Ο Μαχαθίρ επίσης επέβλεψε την ίδρυση της αυτοκινητοβιομηχανίας Proton ως κοινοπραξία της Μαλιασιακής κυβέρνησης και της Mitsubishi. Στα τέλη της δεκαετίας του 1980, η Proton είχε ξεπεράσει την χαμηλή ζήτηση και τις απώλειες για να γίνει η μεγαλύτερη αυτοκινητοβιομηχανία της Νοτιοανατολικής Ασίας και κερδοφόρα επιχείριση.
Απειλή της εξουσίας του και επικράτηση (1987-1990)
Η εξουσία του Μαχαθίρ δοκιμάστηκε σοβαρά το 1987, όταν ο Ραζαλέχ Χάμσα, κατώτερο στέλεχος της κυβέρνησής του, διεκδίκησε την ηγεσία της Ενωμένης Μαλαϊκής Εθνικής Οργάνωσης έχοντας την υποστήριξη αρκετών διακεκριμένων στελεχών. Ο Μαχαθίρ Μοχάμαντ ανήκε στην Ομάδα Α και είχε την υποστήριξη του τύπου και πολλών ισχυρών μελών του κόμματος, ενώ η αντίπαλη Ομάδα Β είχε την υποστήριξη αρκετών στελεχών του κόμματος και επτά υπουργών της κυβέρνησης του Μαχαθίρ. Τελικά η Ομάδα Α του Μαχαθίρ επικράτησε οριακά, αλλά το Ανώτατο Δικαστήριο αποφάνθηκε το 1988 ότι η Ενωμένη Μαλαϊκή Εθνική Οργάνωσε είχε μερικά παράνομα παραρτήματα σε περιοχές της Μαλαισίας. Ο Μαχαθίρ απέπεμψε τον πρόεδρο του δικαστηρίου και στον επόμενο χρόνο μείωσε πολλές από τις αρμοδιότητές του. Την ίδια περίπου περίοδο, η κυβέρνηση του Μαχαθίρ άρχισε να συλλαμβάνει πολλούς ακτιβιστές με βάση το Νόμο Εσωτερικής Ασφάλειας. Τρεις εφημερίδες συμπαθητικές προς την αντιπολίτευση έκλεισαν. Η πλευρά του Μαχαθίρ εγγράφηκε με το όνομα "UMNO Baru" ("νέα ΕΜΕΟ"), ενώ η αίτηση της Ομάδας Β να εγγράψει την "UMNO Malaysia" απορρίφθηκε. Η UMNO Malaysia, υπό την αρχηγία του Ραζαλέχ Χάμζα και με την υποστήριξη των πρώην επιζώντων πρωθυπουργών Αμπντούλ Ραχμάν και Χουσεΐν, δημιούργησαν το κόμμα Σεμανγκάτ 46 αντί γι'αυτού.